Sjokolade-en-Guinness-koek | SARIE
Sjokolade-en-Guinness-koek	deur Herman Lensing
• 1 x 440 ml-blikkie Guinness-bier
• 375 ml kakao
• 190 ml suurroom
• 2 x 220 g-houers roomkaas, liggies geklits
Verhit oond tot 180 °C. Plaas bier, botter en kakao in middelslag-pot. Bring tot net onder kookpunt oor lae hitte. Roer tot botter gesmelt het. Sif meel, strooisuiker, bakpoeier en sout saam in middelslag-mengbak. Klits eiers en suurroom by biermengsel. Voeg mengsel by droë bestanddele en meng tot gladde beslag. Verdeel tussen 3 x 20 cm-losboom-koekpanne wat met kleefwerende kossproei gespuit is. Bak 35–40 minute of tot ’n toetspen skoon uitkom. Keer uit op afkoelrak. Laat heeltemal afkoel. Sny koeklae se bokante met skerp mes gelyk.
Bring room tot kookpunt en gooi oor sjokolade. Roer tot glad. Plaas eerste laag koek op opdienbord en smeer derde van roomkaas oor. Sit tweede laag bo-op eerste laag en herhaal. Herhaal met res van koeklae en roomkaas. Gooi sjokoladesous oor die boonste laag en laat stol. Sit voor.
Hier’s ’n paar wenke vir wanneer jy bier by kos voeg:
• Die bier- en kosgeure behoort by mekaar te pas en sekere eienskappe te deel. Die bitter van hop werk bv. goed in geregte wat liggies gegeur is.
• Hoe bitterder die bier smaak as gevolg van sy hop-inhoud, hoe lewendiger moet die kos wees om nie oordonder te word nie.
• By geregte met swaarder smake soos kerries en bredies kan bier met ’n hoër alkohol-inhoud gedrink word.
Lamsvleispastei, ook met Guinness-bier
Oop vleisbroodjie met tuisgemaakte biermosterd
Liewe Sarie, Ek het oor die naweek die resep gemaak. Dit was ‘n baie eenvoudige resep om te maak, wat ek baie waardeer het. Ek het die koek saam met my man werk toe gestuur omdat dit so groot hoeveelheid is. Die algemene terugvoer wat ek kry as ook my eie opinie, is dat die roomkaas nie regitg saam met die koek werk nie. Kan ulle dalk aan ‘n plaasvervanger dink vir die roomkaas?
Die koek alleen (sonder versiering) is baie lekker saam met koffie. Vriendelike groete